Byrettens dom i sag om betaling af erstatning for tyveri af cigaretter under en transport fra Ungarn til Danmark, herunder spørgsmålet om forældelse af sagsøgers eventuelle krav, stadfæstet
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Erstatning uden for kontrakt;
Forsikring;
Transport og søfart;

ØSTRE LANDSRET
DOM

afsagt den 11. januar 2021

Sag BS-57450/2019-OLR
(21. afdeling)

British American Tobacco Western Europe Commercial Trading Limited
(advokat Thomas Ryhl v/advokat Christian Schaap)

mod

HDI-Gerling Verzekeringen N.V.
(advokat Jes Anker Mikkelsen v/advokat Rasmus Paus Torp)

Sø- og Handelsretten har den 6. juni 2019 afsagt dom i 1. instans (sag BS-
1522/2016-SHR).

Landsdommerne Karen Hald, Tine Vuust og Cecilie Knudsøø Kruse (kst.) har
deltaget i ankesagens afgørelse.

Påstande
Appellanten, British American Tobacco Western Europe Commercial Trading
Limited, har nedlagt påstand om, at indstævnte, HDI-Gerling Verzekeringen
N.V., skal betale principalt 5.060.348,70 kr., subsidiært modværdien i danske
kroner af 38.775,81 SDR på betalingsdatoen, alt med tillæg af 5 % i rente fra
den 25. oktober 2016.

HDI-Gerling Verzekeringen N.V. har påstået dommen stadfæstet.

Anbringender
Parterne har i det væsentlige gentaget deres anbringender for byretten.



2

Landsrettens begrundelse og resultat
Under transport af et parti cigaretter fra Ungarn til Danmark i september 2011
forsvandt en del af cigaretterne i Danmark, inden transportøren nåede sit be-
stemmelsessted. Transporten blev udført for British American Tobacco
Western Europe Commercial Trading Limited (herefter BAT) af Exel Europe
Ltd., som havde udliciteret transporten til firmaet Udenlandsk virksomhed 1.
Transportfirmaet havde tegnet forsikring i HDI-Gerling Verzekeringen N.V.
(herefter HDI). Udenlandsk virksomhed 1 gik konkurs den 18. september 2012,
og BAT rej-ste herefter i medfør af forsikringsaftalelovens § 95, stk. 2, et
direkte krav mod HDI om betaling af erstatning for de bortkomne cigaretter.

Spørgsmålet om værneting for dette krav blev udskilt til særskilt behandling og
afgjort ved kendelse afsagt den 10. november 2017 af Sø- og Handelsretten,
der gav BAT medhold i, at der var værneting for kravet i Danmark.

Også for landsretten angår den resterende del af sagen i første række, om
BAT’s krav mod HDI er forældet, herunder om dette spørgsmål skal afgøres
efter dansk ret eller – i overensstemmelse med bestemmelserne om værneting
og lovvalg i forsikringsaftalen mellem Udenlandsk virksomhed 1 og HDI –
efter hollandsk ret.

Som anført i Højesterets dom af 9. oktober 2017 i sagen mellem Assens Havn
og Navigators Management (UK) Limited, jf. UfR 2018.461 H, består der ikke
noget kontraktforhold mellem parterne, når kravet støttes på
forsikringsaftalelovens § 95, stk. 2. Lovvalgsbestemmelsen i forsikringsaftalen
mellem HDI og Udenlandsk virksomhed 1 finder derfor ikke anvendelse.
Herefter, og i øvrigt af de grunde, der er anført i Sø- og Handelsrettens
kendelse af 10. november 2017, tiltrædes det, at sagen har nærmest tilknytning
til Danmark, og spørgsmålet om forældelse skal derfor af-gøres efter dansk ret.

Efter forsikringsaftalelovens § 95, stk. 2, indtræder skadelidte i tilfælde af kon-
kurs i den sikredes ret imod selskabet. Af de grunde, der er anført af Sø- og
Handelsretten herom, tiltræder landsretten, at BAT ikke kan støtte ret på en
eventuel suspension af forældelsesfristen fra Udenlandsk virksomhed 1's side.

Det tiltrædes endvidere, at BAT heller ikke selv foretog skridt, der suspendere-
de forældelsesfristen, og at kravet derfor var forældet, da sagen blev anlagt den
25. oktober 2016, jf. forældelseslovens § 3, stk. 1.

Landsretten stadfæster herefter Sø- og Handelsrettens dom.

Efter sagens forløb, udfald og værdi skal BAT i sagsomkostninger for landsret-
ten betale 150.000 kr. til HDI til dækning af rimelige udgifter til
advokatbistand inkl. moms.



3

THI KENDES FOR RET:

Byrettens dom stadfæstes.

I sagsomkostninger for landsretten skal British American Tobacco (Supply
Chain WE) Ltd inden 14 dage betale 150.000 kr. til HDI-Gerling
Verzekeringen N.V. Beløbet forrentes efter rentelovens § 8 a.